HYÖTEIKÖN YHTEISMETSÄ

**METSÄSTYSSOPIMUS**

**Sopimusosapuolet:**

**Pyyntiluvan saaja, hirvenpyyntioikeuden Hirvenpyyntioikeuden ostaja:**

**Myyjä:** Ostaja on se henkilö, jonka tarjouksen

Hyöteikön Yhteismetsä Hyöteikön Yhteismetsä hyväksyy.

Ansakierros 12 B

93600 Kuusamo

hyoteikon@yhteismetsa.fi

**Pyyntiluvan saajan edustaja: Hirvenpyyntioikeuden ostajan edustaja:**

Kari Pätsi Ostaja toimittaa Hyöteikön yhteismetsälle

0405054773 18.8.2025 mennessä metsästysseurueen

 henkilöiden nimet, metsästäjänumerot ja

 yhteystiedot.

**Yleisiä sopimusehtoja**

Metsästysalueiden pinta-ala Selkävaara 1350 ha ja Hyöteikkö 2057 ha.

 Ostaja ei saa myydä tai siirtää pyyntioikeutta kolmannelle osapuolelle

ilman myyjän suostumusta. Hirvenmetsästys tapahtuu Hyöteikön Yhteismetsän valvonnassa ja

ohjauksessa. Yhteismetsän edustaja toimii yhdyshenkilönä riistanhoitoyhdistykseen, Suomen

Riistakeskukseen ja viranomaisiin. Myyjän edustaja tekee tarvittavat(luvansaajalle kuuluvat)

ilmoitukset ja maksaa pyyntilupamaksut Suomen riistakeskukselle metsästyksen päätyttyä.

Myyjä vastaa siitä, että ostajan maksamaan tuotteeseen on pyyntilupa.

Ostaja on hyväksynyt sitovan Tarjouksen tehdessään noudattamaan pyyntiluvan ehtoja niin

kuin niitä on tässä sopimuksessa tarkennettu. Ostaja sitoutuu käyttämään Suomen riistakeskuksen

OmaRiista-palvelua kaikkien pyyntilupaa koskevien ilmoitusten tekemiseen.

Hyöteikön Yhteismetsällä on oikeus hyväksyä tai hylätä tarjoukset. Hyväksytyn tarjouksen

tehneille ilmoitetaan 14.8.2025 mennessä.

**Ostettu pyyntioikeus**

Ostetun pyyntioikeuden hinta ja sisältö( paketti 1, paketti 2 ) määräytyy jätetyn Tarjouksen

perusteella.

Pyyntioikeudesta maksettava kokonaishinta sisältää pyyntilupamaksun, joka tilitetään valtiolle

kaadetuista hirvistä seuraavasti: Aikuinen hirvi 120 € / eläin, hirven vasa 50 € / eläin.

Pyyntilupamaksu ei sisällä arvonlisäveroa. Loppuosaan kokonaishinnasta on korvausta pyyntioikeudesta

ja siihen sisältyy voimassa oleva arvonlisävero.

Korvausta pyyntioikeudesta tai osaakaan siitä tai pyyntilupamaksua ei palauteta seurueelle.

Seurueen pitää maksaa tuotteen kaikki maksut laskutuksen mukaisesti ennen metsästystä.

**Metsästysaika**

Hyöteikön Yhteismetsän lupa-alueella hirven metsästys on sallittua koko metsästysasetuksen

mukaisen ajan.

**Metsästysseurue**

Metsästysseurue esittää 18.8.2025 mennessä yhteismetsälle luettelon metsästykseen osallistuvista

metsästäjänumeroineen ja yhteystietoineen sekä metsästyksen johtajan ja varajohtajat.

Luetteloa voidaan täydentää metsästyskauden aikana. Lisäksi seurue ilmoittaa metsästyksen aikaisista

tapahtumista kuten kaatoilmoitukset, haavoittuneet eläimet ja mahdolliset väärät kaadot välittömästi

luvan saajan edustajalle.

**Metsästyksenjohtaminen ja metsästys**

Hyöteikön Yhteismetsä nimeää OmaRiista-palvelun kautta metsästyksenjohtajiksi seurueen

ilmoittamat johtajat ja varajohtajat, joille kuuluu metsästysasetuksen 23 §:n mukaiset

metsästyksenjohtajan tehtävät**. Metsästyksenjohtaja on velvollinen kirjaamaan metsästyspäivät ja havainnot OmaRiista- palveluun jokaiselta metsästyspäivältä**.

Mikäli samalla pyyntialueella metsästää samanaikaisesta useampia seurueita, sopivat seurueet

keskenään pyyntialueen käytöstä. Jos seurueiden kesken ei synny sopua pyyntialueen käytöstä,

metsästysluvan saajan edustaja päättää pyyntialueista. Myyjällä on oikeus ohjata pyyntialueiden käyttöä.

Jokainen seurue vastaa joka suhteessa omasta metsästyksestä. Hyöteikön Yhteismetsä tai yhteismetsän

edustaja ei vastaa seurueiden tekemistä rikkomuksista ja seurueilla on vastuu aiheuttamistaan vahingoista.

Ilmoitusten ja kirjausten laiminlyönti voi estää metsästyslupien saannin seuraavina vuosina.

**Kaatoilmoitukset**

Kaatoilmoitus on tehtävä **välittömästi** ennen hirven ruhon poiskuljettamista kaatopaikalta puhelinnumeroon

040 5054773( Kari Pätsi ) sekä **OmaRiista**-palveluun.

Kaatoilmoituksen laiminlyönnin vuoksi ja jos siihen liittyy muita salailuun liittyviä piirteitä,

kaato voidaan katsoa myös ilman pyyntilupaa tapahtuneeksi metsästykseksi.

**Kiintiöön nähden ylimääräiset kaadot**

Mikäli joku seurue kaataa vahingossa omaan kiintiöönsä nähden ylimääräisen hirven, on ostaja

**velvollinen** lunastamaan ko. hirven myyjän määrittämällä hinnalla, mikäli yhteismetsän kiintiössä

on myymättömiä lupia. Mikäli myyjällä ei ole myymättömiä lupia, on seurue jolla on käyttämättömiä lupia

velvollinen ottamaan vastaan kaadettu hirvi. Ylimääräisen hirven kaatanut seurue sitoutuu tällöin

maksamaan Hyöteikön yhteismetsälle 500,00 € sopimusrikkomuksesta sekä toimittamaan kaadettu hirvi suolistettuna

ja puhdistettuna Myyjän osoittamaan paikkaan. Jos samanaikaisesti on kaadettu useampia hirviä, on vastaanottavalla

seurueella oikeus valita ensin. Jos kaadettu hirvi on kaatajista johtuvista syistä pilaantunut osin tai kokonaan, on

ylimääräisen kaadon tehnyt seurue korvausvelvollinen vastaanottavalle seurueelle, Myyjän määrittämällä hinnalla.

Mikäli joku seurue kaataa sellaisen hirven joka ei mahdu enää luvansaajan kiintiöön, vastaa seurue yksin asiasta

 viranomaisille.

**Haavoittunut eläin**

Haavoittuneesta eläimestä on tehtävä **välittömästi** ilmoitus luvansaajan edustajalle

puhelinnumeroon 040 5054773. Haavoittunut eläin luetaan pois sitä haavoittaneen

kiintiöstä, kunnes luvansaaja ratkaisee, voidaanko haavoittuneen eläimen metsästys

lopettaa ja voidaanko lupa sen osalta edelleen katsoa käyttämättömäksi.

**Pyyntialueen vapautuminen**

Jos toisella alueella on käytetty kaikki pyyntiluvat, saa toinen seurue pyyntialueen käyttöönsä.

Kuitenkin viimeistään 1.12.2025 alkaen on seurueilla kaikki pyyntialueet käytössä.

**Karhunmetsästys**

Hirvenpyyntiluvan ostaneella seurueella on oikeus metsästää karhua yhteismetsän koko

alueella lain ja asetuksen määräämänä aikana ja asetuksen mukaisen karhukiintiön puitteissa.

Karhun kaadosta peritään 100 € kaatomaksu.

**Erimielisyyksien selvittäminen**

Tästä sopimuksesta mahdollisesti aiheutuvat erimielisyydet ratkaistaan luvansaajan kotipaikan

käräjäoikeudessa.

Hirvenpyyntioikeuden ostaja on hyväksynyt tämän sopimuksen jättäessään tarjouksen

hirvenpyyntioikeudesta.

HYÖTEIKÖN YHTEISMETSÄ